กระทิงดุ จัดทัพใหญ่ลุย ดวลเช็ก
ลุ้นคู่ดึกตีสอง ปิศาจแดงแรง บดแข้งอิตาลี,กระทิงดุ ทีมชาติสเปน แชมป์เก่ายูโร 2 สมัยติดต่อกัน หวังจะป้องกันแชมป์ให้ได้อีกสมัย ประเดิมสนามนัดแรกในกลุ่มดี ดวลกับ สาธารณรัฐเช็ก ที่สนามสตาด เดอ ตูลูส ในศึกฟุตบอลยูโร 2016 คืนวันที่ 13 มิ.ย. เกมนี้ บิเซนเต เดล บอสเก กุนซือหนวดหินทีมชาติสเปน จะจัดเชส ฟาเบรกัส กับดาวิด ซิลวา ปั้นเกมแดนกลาง ส่วนแดนหน้าจะเป็นอัลแบร์โต โมราตา กับอาริตซ์ อาดูริซ ลงล่าตาข่าย ขณะที่ทีมเช็กจะต้องหวังพึ่งปีเตอร์ เช็ก นายทวารมือกาวจากอาร์เซนอล ในการ ป้องกันประตู ด้าน ปิศาจแดงยุโรป เบลเยียม จัด เอเด็น-เควิน-โรเมลู เป็นแนวรุก ในการเจอกับ อัซซูรี อิตาลี รองแชมป์ยูโร 2012 คาดเกมสูสี,ศึกฟุตบอลชิงแชมป์แห่งชาติ ยูโร 2016 รอบสุดท้าย ที่ประเทศฝรั่งเศส เดินทางเข้าสู่วันที่ 4 ของการแข่งขัน โดยคืนวันที่ 13 มิ.ย. มีเกมดวลแข้งรวมทั้งสิ้น 3 คู่ ซึ่งคู่แรกเป็นเกมในกลุ่มดี ระหว่าง กระทิงดุ ทีมชาติสเปน แชมป์เก่ายูโร 2 สมัยติดต่อกัน จะลงประเดิมสนามนัดแรกดวลกับสาธารณรัฐเช็ก ที่สนามสตาด เดอ ตูลูส ในเมืองตูลูส เริ่มแข่งเวลา 20.00 น. ตามเวลาในไทย ถ่ายทอดสดให้ชมทางช่อง 3 และช่อง 3 เอชดี,กระทิงดุ สเปน ตั้งเป้าที่จะป้องกันแชมป์ให้ได้อีกสมัย หลังทำได้แล้ว 2 สมัยติดต่อกัน ในปี 2008 และ 2012 โดยนัดชิงชนะเลิศยูโร 2012 ทัพ กระทิงดุ โชว์ฟอร์มได้อย่างยอดเยี่ยม ด้วยการถล่มเอาชนะ อัซซูรี อิตาลี ยับเยินขาดลอยถึง 4-0 จากการเรียงหน้าซัลโวคนละ 1 ประตูของ ดาวิด ซิลวา, จอร์ดี อัลบา, เฟอร์นันโด ตอร์เรส และฮวน มาตา มาถึงยูโร 2016 บนดินแดนน้ำหอมหนนี้ กระทิงดุ สเปน ทีมของบิเซนเต เดล บอสเก กุนซือหนวดหิน ถูกยกให้เป็นเต็ง 3 ของรายการ รองจากเจ้าภาพ ตราไก่ ฝรั่งเศส และ อินทรีเหล็ก เยอรมนี อย่างไรก็ตาม ผลงานในเกมอุ่นเครื่องนัดล่าสุดของสเปนไม่น่าประทับใจ เมื่อพลาดท่าพ่ายคาบ้านต่อจอร์เจีย ทีมอันดับที่ 137 ของโลก ไปแบบพลิกล็อก 0-1 โดยหลังจบเกมดังกล่าว,เดล บอสเก กุนซือหนวดหินของสเปน ยืนยันว่า ความพ่ายแพ้ต่อจอร์เจียไม่ได้ส่งผลกระทบต่อความเชื่อมั่นในการป้องกันแชมป์ของทีม กระทิงดุ เลย ก่อนหน้านี้ เดล บอสเก กุนซือทีมสเปน ได้ประกาศรายชื่อขุนพล 23 คนสุดท้ายชุดลุยศึกยูโร 2016 ปรากฏว่า ฮวน มาตา กองกลางแมนฯยู, ดีเอโก คอสตา ศูนย์หน้าเชลซี และเฟอร์นันโด ตอร์เรส หัวหอกแอตเลติโก มาดริด หลุดโผไม่มีชื่อติดทีมกระทิงดุชุดนี้,ความพร้อมล่าสุด บิเซนเต เดล บอสเก เทรนเนอร์ทีมชาติสเปน เตรียมจะจัดทัพใหญ่ลงสนามแบบเต็มพิกัดในการฟัดกับสาธารณรัฐเช็ก โดยตำแหน่งผู้รักษาประตู คาดว่า ดาวิด เด เคอา นายทวารจอมหนึบจากแมนฯยู น่าจะยังได้รับความไว้ใจให้ลงเฝ้าเสาเป็นตัวจริง แม้ว่าเจ้าตัวเพิ่งจะตกเป็นข่าวฉาวโฉ่พัวพันกับคดีล่วงละเมิดทางเพศที่เกิดขึ้นเมื่อปี 2012 ก็ตาม ส่วนกองหลังทั้ง 4 นั้น เคราร์ด ปีเก กับ เซร์คิโอ รามอส จะผนึกกำลังยืนเป็นคู่เซ็นเตอร์ฮาล์ฟ แบ็กขวา-ซ้ายเป็น จอร์ดี อัลบา กับ เซซาร์ อัซปิลิกวยตาแดนกลางคาดว่าจะเป็นเซร์คิโอ บุสเกตส์ บัญชาเกมร่วมกับ ติอาโก อันคันทารา แนวรุกมีเชส ฟาเบรกัส เป็นจอมทัพคอยปั้นเกม ประสานงานกับดาวิด ซิลวา หรืออาจจะเป็นอิสโก ส่วนแดนหน้า เดล บอสเก กุนซือหนวดหิน อาจเลือกอัลแบร์โต โมราตา กองหน้าจากยูเวนตุส ยืนเป็นหน้าเป้า หากจัดทีมเล่นระบบกองหน้าตัวเดียว แต่หากจัดทีมเล่นกองหน้า 2 ตัว ก็น่าจะเป็นโมราตา จับคู่ล่าตาข่ายกับอาริตซ์ อาดูริซ,ผู้เล่น 11 คนแรกที่คาดว่าจะลงสนามของทีม สเปน ดังนี้ (ประตู) ดาวิด เด เคอา, (กองหลัง) จอร์ดี อัลบา, เซร์คิโอ รามอส, เคราร์ด ปีเก, เซซาร์ อัซปิลิกวยตา, (กองกลาง) เซร์คิโอ บุสเกตส์, ติอาโก, เชส ฟาเบรกัส, ดาวิด ซิลวา, (กองหน้า) อัลแบร์โต โมราตา, อาริตซ์ อาดูริซ,ด้านสาธารณรัฐเช็ก เคยคว้าแชมป์ยูโรมาแล้ว 1 สมัยในปี 1976 สมัยที่ยังเป็นประเทศเชโกสโลวะเกีย ก่อนจะมาแยกประเทศออกมาเป็นสาธารณรัฐเช็ก เมื่อปี 1993 โดยในศึกยูโร 2016 เช็กต้องลุ้นหนักเพื่อแย่งตั๋วในการผ่านเข้าสู่รอบน็อกเอาต์ต่อไป สำหรับทีมชาติเช็กชุดนี้ มีผู้เล่นตัวเก๋าหลายคน ไม่ว่าจะเป็น ปีเตอร์ เช็ก นายทวารมือกาวจากอาร์เซนอล, โทมัส โรซิคกี กองกลางเพลย์เมกเกอร์ และยาโรสลาฟ พลาซิล มิดฟิลด์จอมเก๋าจากบอร์กโดซ์ คาดว่าเกมนี้ พาเวล เวอร์บา กุนซือทีมเช็ก จะส่งผู้เล่นชุดดีที่สุดลงสนาม นำโดยปีเตอร์ เช็ก, วลาดิเมียร์ ดาริดา, ดาวิด พาเวลกา และโทมัส เนซิด เป็นตัวความหวังในแดนหน้า ทั้งนี้ แนวโน้มความน่าจะเป็นของเกมนี้ เชื่อว่า กระทิงดุ สเปน เหนือกว่าเยอะ โดยเฉพาะแนวรุกที่จัดจ้าน จึงน่าจะเอาชนะเช็กไปได้แบบไม่ยาก,ขณะที่เกมในกลุ่มอี อีก 2 คู่นั้น เกมที่สนามสตาด เดอ ฟรองซ์ เป็นการดวลกันระหว่าง ยักษ์เขียว ไอร์แลนด์ ปะทะ ไวกิ้ง สวีเดน เริ่มแข่งเวลา 23.00 น. ถ่ายทอดสดทางช่อง 3 เอสดี แมตช์นี้ มาร์ติน โอนีล กุนซือไอร์แลนด์ จะส่งร็อบบี้ คีน กองหน้าตัวเก๋าลงล่าตาข่าย ขณะที่สวีเดน มีซลาตัน อิบราฮิโมวิช ยอดหัวหอกตัวเก่ง เป็นอาวุธเด็ดในแดนหน้า แนวโน้มความน่าจะเป็นของเกมนี้ คาดว่าสวีเดนของซลาตัน อิบราฮิโมวิช จะเอาชนะ ไอร์แลนด์ แบบหวุดหวิด,ส่วนคู่สุดท้ายเป็นเกมในกลุ่มอีเช่นกัน ระหว่าง ปิศาจแดงแห่งยุโรป เบลเยียม ฟาดแข้งกับ อัซซูรี อิตาลี รองแชมป์ยูโร 2012 ที่สนามสตาด เดอ ลียง ในเมืองลียง เริ่มเตะเวลา 02.00 น. ยิงสดให้ชมทางช่อง 3 เอชดี เกมนี้ เบลเยียม ภายใต้การคุมทัพของกุนซือ มาร์ก วิลมอตส์ จะจัดเอเด็น อาซาร์ ปั้นเกมรุกร่วมกับเควิน เดอ บรอยน์ และมารูยาน เฟลไลนี ส่วนแดนหน้า โรเมลู ลูกากู จะได้ลงล่าตาข่ายเป็นตัวจริง ส่วนทางฝั่งอิตาลีของกุนซืออันโตนิโอ คอนเต มีจุดแข็งอยู่ที่แนวรับ นำโดย จิอันลุยจิ บุฟฟอน นายทวารจอมหนึบ ผนึกกำลังกับจอร์โจ คิเอลลินี และเลโอนาร์โด โบนุชชี แนวรุกมีอันโตนิโอ คันเดรรา, สเตฟาน เอล ชาราวี และเอมานูเอเล จัคเครินี เป็นสามประสานทำเกมรุก ขณะที่แดนหน้า คอนเตจะเลือกใช้ชิโร อิมโมบิเล กับซิโมเน ซาซา ลงล่าตาข่าย ทั้งนี้ เทียบฟอร์มกันแล้ว เบลเยียมมีเกมรุกที่เหนือกว่า แต่อิตาลีก็มีแนวรับที่แข็งแกร่ง เชื่อว่ามีโอกาสสูงที่ทั้งคู่จะเสมอกัน
กระทิงดุ ทีมชาติสเปน แชมป์เก่ายูโร 2 สมัยติดต่อกัน หวังจะป้องกันแชมป์ให้ได้อีกสมัย ประเดิมสนามนัดแรกในกลุ่มดี ดวลกับ สาธารณรัฐเช็ก ที่สนามสตาด เดอ ตูลูส ในศึกฟุตบอลยูโร 2016 คืนวันที่ 13 มิ.ย. เกมนี้ บิเซนเต เดล บอสเก 
ข่าวหน้า1,ยูโร 2016,ฟุตบอลยูโร 2016,ฝรั่งเศส,กระทิงดุ,ทีมชาติสเปน,สาธารณรัฐเช็ก,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ